টপ ডাউন এপ্রোচে আমরা কি করেছি মনে আছে?? আমরা রিকার্সিভলি নির্দিষ্ট ব্যাগ সাইজের জন্যে একটার পর একটা বস্তু নিয়েছি যাতে ব্যাগটাতে সবচেয়ে বেশি সংখ্যক জিনিস নেয়া যায় এবং যেহেতু প্রব্লেমটির অনেকগুলো ওভারল্যাপিং সাবপ্রব্লেম আছে, সেহেতু আমরা সেগুলোকে ‘Memoization’ পদ্ধতিকে একটি ২-ডি অ্যারেতে স্টোর করে রেখেছি যাতে পরবর্তীতে সেই মানগুলো আমরা ব্যবহার করতে পারি। রিকার্শনের চিত্রটি একটু ভালমত খেয়াল করলে দেখবে আমরা আমাদের ম্যাক্সিমাম ব্যাগের সাইজকে উপরে রেখে একটি করে বস্তু নিয়ে চেক করেছি, ফলে ব্যাগের সাইজ কমেছে এবং রিকার্শন ট্রি তে নিচে নেমেছে। রিকার্শন ট্রি তে উপর থেকে নিচে, অর্থাৎ পজিটিভ কোন একটি মান থেকে শূণ্যের দিকে গিয়েছি বলেই এই পদ্ধতিটিকে টপ ডাউন এপ্রোচ বলে।